PATVIRTINTA

Viešųjų pirkimų komisijos

2025-07-21 protokolu Nr. 25VPK-2287

**VšĮ VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**VANDUO INHALIACIJOMS, 11062**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti vandenį inhaliacijoms (toliau - prekės).

2. PO vykdo supaprastintą pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Rasa Sidaravičienė, tel. +370 52365106, faksas +370 52365111, el. pašto adresas: rasa.sidaraviciene@santa.lt

5. Pirkimo objektas yra sterilus vanduo su drėkintuvo adapteriu.

6. Pirkimas neskaidomas į pirkimo dalis.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Viešojo pirkimo sutarties projektas“. Pastaba. Techninėje specifikacijoje ar kituose dokumentuose galimai nurodyti medžiagų / įrangos gamintojai ar prekių ženklai / pavadinimai yra informacinio pobūdžio, tiekėjas nėra įpareigotas siūlyti ir / ar naudoti šiuos gaminius, gali būti siūlomi / naudojami lygiaverčiai produktai ir / ar medžiagos. Medžiagos, konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“.

8. Tiekėjo įsipareigojimų įvykdymo vieta: Santariškių g. 2, Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų: netaikoma.

Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys (VPĮ 35 str. 2 d. 3 p.).

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime reikalaujama pateikti pirkimo objekto pavyzdžių kaip prekių egzistavimo bei kokybės charakteristikų įrodymo. Perkančioji organizacija gali prašyti galimo laimėtojo arba ir kitų dalyvių pateikti pirkimo objekto pavyzdžius per 10 darbo dienų nuo prašymo raštu pateikimo dienos. Pavyzdžių pateikimo terminas nebus pratęstas. Prekių pavyzdžiai bus vertinami/išbandomi ekspertų, todėl nebus grąžinami ir turi būti nemokami bei pateikti kartu su prekių perdavimą įrodančiu dokumentu, adresu: Santariškių g. 4, LT-08406 Vilnius, į Viešųjų pirkimų B 466 kab. Rasai Sidaravičienei (tel. +370 5 2365106) arba skyrių B 475 kab. arba Danutei Baubinienei (tel. +370 5 250 1410).

Jei dalyvis nepateiks pirkimo objekto pavyzdžių per nustatytą terminą, jo pasiūlymas bus atmestas kaip neatitinkantis pirkimo dokumentų reikalavimų.

PO turi teisę atmesti tiekėjo pasiūlymą, jeigu tikrindama prekių pavyzdžius nustato, kad tiekėjo siūlomos prekės neatitinka techninės specifikacijos reikalavimų ir/arba kelia riziką PO atliekamų procedūrų saugumui. PO yra viena didžiausių ligoninių Lietuvoje, teikianti aukščiausio tretinio lygio specializuotas asmens sveikatos priežiūros paslaugas, kurioje atliekamos itin sudėtingos operacijos/procedūros. Atsižvelgiant į tai, PO privalo užtikrinti teikiamų medicinos paslaugų kokybę bei pacientų saugumą, todėl perkamos priemonės privalo atitikti tiek techninės specifikacijos reikalavimus, tiek ir tokių priemonių notifikuotų įstaigų nustatytus kokybinius reikalavimus, atitinkančius PO poreikį (kaip pvz., dėl nekokybiškų priemonių negali būti traumuojami paciento audiniai (t. y. negali būti teikiamos nekokybiškos, nesaugios medicinos paslaugos)).

15. PO atsako į CVP IS prašymą dėl pirkimo dokumentų, jei prašymas yra pateiktas likus 6 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 4 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią pirkimo dalies kainą. Maksimali pasiūlymo (vertinamoji) kaina (su PVM), kurią viršijus pasiūlymas bus atmestas, yra tokia:

|  |  |  |  |
| --- | --- | --- | --- |
| **Pirkimo dalies Nr.** | **Pirkimo dalies pavadinimas** | **Maksimali pasiūlymo**  **kaina Eur be PVM** | **Maksimali pasiūlymo**  **(vertinamoji) kaina Eur su PVM** |
| 1 | Sterilus vanduo su drėkintuvo adapteriu | 32 999,92 | 34 649,92 |

*Pastaba dėl taikomo PVM tarifo dydžio. PO kainos suplanuotos taikant 5 % PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas. Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra, nes šių prekių CPO LT elektroniniame kataloge nesiūloma.

22. Vykdomas žaliasis pirkimas. Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4. papunktį.

23. Dėl šio pirkimo buvo vykdoma rinkos konsultacija, pirkimo numeris 3340915 „Vanduo inhaliacijoms, 11062”.

SPS priedai:

1. „Techninė specifikacija“

2. „Viešojo pirkimo sutarties projektas“

3. “EBVPD failas/šablonas“

4. “Pasiūlymo forma”